– Սննդի ներմուծումն այլ երկրներից միշտ կարող է բերել նման երևույթների: Դրա համար պետք է տեղական արտադրությունը զարգացնել: Պետք է տեղական սննդամթերքի արտադրությունը զարգացնել, որպեսզի չունենանք նման գնային տատանումներ: Իսկ ինչ վերաբերվում է մսին ու ձկնամթերքին, մենք պետք է ընդլայնենք այդ արտադրությունների ծավալները և սա կբերի նրան, որ մենք կախված չենք լինի դրսի շուկաներից: Կառավարությունը քայլեր է ձեռնարկում գյուղատնտեսությանը 2–3%–ի հասնող վարկեր տրամադրել, հենց սա քայլերից մեկն է: Սա դեռ չի մտել իր գործառույթի մեջ, եթե շուտ արված լիներ, կարող էր արդեն որոշակի ազդեցություն ունենալ: Մեզ դիմում են գյուղատնտեսական ընկերություններ և ասում՝ եթե մեզ վարկ տրամադրեն, մենք կարող ենք խոշոր եղջերավոր անասունների բուծմամբ զբաղվել: Նրանք ցանկանում են ընդլայնել իրենց ֆերմերային տնտեսությունը և կարագի ու մսի որոշակի քանակություն ապահովել: Առաջին՝ դրա համար պետությունը պետք է կարողանա գտնել այնպիսի շուկաներ, որտեղ էական թանկացումներ չեն եղել և այդտեղից ներմուծումներ կատարել: Եվ երկրորդ՝ կառավարությունը պետք է կարողանա խթանել տեղական արտադրությունը. սա է գնաճը զսպելու ճանապարհը: Պետք չէ Զելանդական կարագի հույսին մնալ: Եթե կառավարությունը նոր ներմուծման շուկաներ չգտնի, եթե տեղական արտադրության համար արդյունավետ քայլեր չանի և ամեն ինչ թողնի դրսի շուկաների տատանումներին, թանկացումները կշարունակվեն: